CELEX: 32016D2117
Language: sl
Date: 2016-09-29 00:00:00
Title: Sklep Sveta (EU) 2016/2117 z dne 29. septembra 2016 o sklenitvi Okvirnega sporazuma o obsežnem partnerstvu in sodelovanju med Evropsko unijo in njenimi državami članicami na eni strani ter Socialistično republiko Vietnam na drugi strani v imenu Evropske unije

3.12.2016   
            
            
               SL
            
            
               Uradni list Evropske unije
            
            
               L 329/6
            
         SKLEP SVETA (EU) 2016/2117
   z dne 29. septembra 2016
   o sklenitvi Okvirnega sporazuma o obsežnem partnerstvu in sodelovanju med Evropsko unijo in njenimi državami članicami na eni strani ter Socialistično republiko Vietnam na drugi strani v imenu Evropske unije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti členov 207 in 209 v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:
   
               (1)
            
            
               V skladu s Sklepom Sveta 2012/279/EU (2) je bil Okvirni sporazum o obsežnem partnerstvu in sodelovanju med Evropsko unijo in njenimi državami članicami na eni strani ter Socialistično republiko Vietnam na drugi strani (v nadaljnjem besedilu: Sporazum) podpisan 27. junija 2012, s pridržkom njegove sklenitve.
            
         
               (2)
            
            
               Sporazum bi bilo treba odobriti –
            
         SPREJEL NASLEDNJI SKLEP:
   Člen 1
   Okvirni sporazum o obsežnem partnerstvu in sodelovanju med Evropsko unijo in njenimi državami članicami na eni strani ter Socialistično republiko Vietnam na drugi strani se odobri v imenu Unije.
   Besedilo Sporazuma je priloženo temu sklepu.
   Člen 2
   Skupnemu odboru iz člena 52 Sporazuma predseduje visoki predstavnik Unije za zunanje zadeve in varnostno politiko.
   V Skupnem odboru so zastopane Unija ali, odvisno od vsebine, Unija in države članice.
   Člen 3
   Predsednik Sveta v imenu Unije pošlje uradno obvestilo iz člena 63(1) Sporazuma (3).
   Člen 4
   Ta sklep začne veljati na dan sprejetja.
   
      V Bruslju, 29. septembra 2016
      
         
            Za Svet
         
         
            Predsednik
         
         P. ŽIGA
      
   
   
      (1)  Odobritev z dne 17. decembra 2015 (še ni objavljena v Uradnem listu).
   
      (2)  Sklep Sveta 2012/279/EU z dne 14. maja 2012 o podpisu Okvirnega sporazuma o obsežnem partnerstvu in sodelovanju med Evropsko unijo in njenimi državami članicami na eni strani ter Socialistično republiko Vietnam na drugi strani v imenu Unije (UL L 137, 26.5.2012, str. 1).
   
      (3)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.